lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr es lv lv lv lv lv lv lv lv lv lv lv lv lv lv lv ca lv es lv lv lv lv lv lv lv lt lv en nl gl lv lv lv lv lv lv nl en lv nl en lv nl en lv nl en eo nl ja eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Pabeigta Dobeles un apkārtnes slimnīcas internā bloka un rehabilitācijas nodaļas pārbūve – ZZ.lv
Vārda dienas svin: Monika, Zilgma, Zilga
andra.ozola@zz.lv - 31.08.2022 - 17:41
Otrdien, 6.septembrī, durvis vērs Dobeles un apkārtnes slimnīcas internais bloks un rehabilitācijas nodaļa, kuros veikta pārbūve un labiekārtošana, informēja Dobeles novada pašvaldībā.
Internā bloka pārbūves darbi veikti stacionāra ēkas trešajā stāvā, kur atradās terapijas un neiroloģijas nodaļa. Pārbūvētas nodaļu starpsienas, izbūvētas inženierkomunikācijas, ventilācijas sistēmas, iebūvētas sienu konsoles, katrā palātā izveidots sanitārais mezgls un veikta telpu iekšējā apdare. Šobrīd internajā blokā izveidotas 24 palātas – 20 divvietīgas un četras vienvietīgas. Atsevišķām telpu grupām uzstādītas automātiski veramas durvis.
Pēc pārbūves visas izremontētās internā bloka telpas ir iekārtotas ar individuāli izgatavotām jaunām mēbelēm, 44 jaunām elektriski regulējamām pacientu gultām, pasīvajiem pretizgulējumu matračiem un pacientu skapīšiem ar pusdienu galda virsmu.
Rehabilitācijas nodaļas pārbūves darbi tika veikti diagnostikas ēkas pirmajā un otrajā stāvā. Pirmajā stāvā izbūvētas divas vingrošanas zāles, no kurām viena ir aprīkota ar slingu un tam nepieciešamo aprīkojumu, personāla atpūtas telpa, pacientu ģērbtuves.
Saturs turpināsies pēc reklāmas.
Ūdens procedūru zonā izbūvēts bērnu baseins, skeleta zemūdens trakcijas baseins, ārstnieciskā pirts, izvietota jauna hidroterapijas vanna zemūdens masāžām, hidroterapijas vanna, kā arī virpuļvannas rokām, kājām, cirkulārā duša un šarko duša, kā arī izbūvēta atpūtas vieta pacientiem pēc ūdens procedūrām.
Rehabilitācijas nodaļas otrajā stāvā izbūvēta Bobota vingrošanas nodarbību zāle un bērnu vingrošanas zāle, fizikālās terapijas telpa, ozekerīta procedūras telpa, sāls pirts, inhalāciju telpa, audiologopēda, uztura speciālista, adatu terapeita, ergoterapeita, rehabilitologa un fizioterapeitu konsultāciju kabineti.
Arī rehabilitācijas nodaļas izremontētās telpas iekārtotas ar individuāli izgatavotām jaunām mēbelēm un kabineti labiekārtoti ar 15 jaunām koka kušetēm un elektriskajiem masāžas galdiem.
Saturs turpināsies pēc reklāmas.
Rūpējoties par vides pieejamību, uz palātu un kabinetu numuriem ir uzraksti braila rakstā, gar koridoru sienām internajā blokā nostiprināti gari roku balsti, uz stikla durvīm un uz grīdas uzlīmētas labi pamanāmas durvju vērtnes atrašanās vietas vājredzīgajiem. Katrā pārbūvētajā kārtā ir izveidots sanitārais mezgls pacientiem ar īpašām vajadzībām.
Kopējās pārbūves un jauno iekārtu, mēbeļu izmaksas ir 2,3 miljoni eiro bez pievienotās vērtības nodokļa. Finansējums projekta īstenošanai gūts no Eiropas Reģionālās Attīstības fonda, valsts budžeta un slimnīcas līdzfinansējuma.
Būvprojekta autors ir personu apvienība “Rem pro un sestais stils”, galvenais būvuzņēmējs – SIA “Aimasa”, bet būvuzraudzību veica SIA “RS Būvnieks”.
Saturs turpināsies pēc reklāmas.
SIA “Dobeles un apkārtnes slimnīca” pilnībā pieder Dobeles novada pašvaldībai, tās pamatkapitāls ir 7,7 miljoni eiro. Slimnīcas apgrozījums 2021.gadā bija 8,75 miljoni eiro, peļņa – 0,77 miljoni eiro, liecina “firmas.lv” informācija.
Divi topošie mediķi no Zemgales saņem Borisa un Ināras Teterevu fonda stipendiju medicīnā
Ceturtdien Latvijā pastiprināsies vējš un gaiss iesils līdz 18 grādiem
Dobeles novadā reģistrēti 629 iesniegumi apkures pabalstu saņemšanai
Atbalsta ieceri par būvgružu pārstrādes laukuma izveidi Vilces pagastā
“Latvijas gāze” lūgusi SPRK tarifu pārskatīšanu mājsaimniecībām atlikt līdz decembra sākumam
Jelgavas bibliotēkas aicina pieteikties bezmaksas veloskolas nodarbībām skolēnu brīvlaikā
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.